Diari Oficial de la Generalitat Valenciana


Sumari del DOGV 8281, del 25-04-2018 (2018/3161)

Informació pública de l'aprovació de l'informe ambiental i territorial estratègic de la modificació dels articles 13, 16, 50, 51 i 52 de les NNUU del Pla d'ordenació urbana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3161


Data del document
:   21-03-2018

Organisme emissor
:   Ajuntament de la Nucia

Tipus de document
:   Anunci

Descriptors 

:   * Nucia, la
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació dels articles 13, 16, 50, 51 i 52 de les NNUU del Pla d'ordenació urbana. [2018/3161]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual establix la publicació en el Diari Oficial de la Generalitat Valenciana de l'informe ambiental i territorial estratègic, es fa públic el següent informe ambiental i territorial estratègic, acordat per la Junta de Govern Local, en sessió celebrada el 20 de març de 2018, que literalment disposa:  
  
«Vista la proposta relativa a l'informe ambiental i territorial estratègic de la modificació del text dels articles 13,16, 50, 51 i 52 de les normes urbanístiques del Pla general d'ordenació urbana de la Nucia, que diu literalment:  
A. Antecedents  
El Ple de l'Ajuntament de la Nucia, en la seua condició d'òrgan substantiu, va adoptar acord, en sessió celebrada el dia 27 d'octubre de 2017, pel qual va aprovar el document d'inici de l'avaluació ambiental i territorial estratègica sobre la modificació del text dels articles 13, 16, 50, 51 i 52 de les NNUU del Pla general.  
Així mateix, s'acorda ?en la referida sessió plenària?, remetre a la Junta de Govern Local, com a òrgan ambiental i territorial competent, la sol·licitud d'inici i la documentació que l'acompanya, als efectes que se sotmeta a consultes amb les administracions públiques afectades segons el contingut de l'article 49.1.d de la LOTUP i persones interessades per un termini mínim de 20 dies hàbils, i es procedisca, si és el cas, a elaborar la resolució d'informe ambiental i territorial estratègic de l'article 51 de LOTUP.  
B. Documentació presentada  
La sol·licitud d'inici, remesa pel Ple de l'Ajuntament de la Nucia, s'acompanya d'esborrany de la modificació, la referida documentació és conforme al que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
C. Planejament vigent  
El planejament general vigent en el municipi de la Nucia consistix en un pla general que compta amb aprovació definitiva per la Comissió Provincial d'Urbanisme d'Alacant, el dia 27 de juliol de l'any 1988.  
  
Des de l'aprovació definitiva del Pla general, han sigut tramitades i aprovades 23 modificacions puntuals, la major part de les quals afecten només les ordenances o simples rectificacions de límits, sense provocar incidències en l'ordenació territorial.  
En l'actualitat es troba en tramitació un nou pla general estructural, amb el seu corresponent expedient d'avaluació ambiental estratègica (exp. 147/09-EAE).  
D. Modificació: objecte i justificació  
L'objectiu de la modificació és triple:  
1. D'una banda, harmonitzar les exigències dels usos hotelers a la legislació vigent en la matèria, regular els entresolats per a conjunts comercials de més de 600 m² de superfície de venda al públic, on es permet l'agrupació dels entresolats per a vincular-los a un o més dels locals en planta baixa. En parcel·les d'ús residencial, es modifica l'altura lliure mínima, que s'establix en 3,20 m, i aquesta s'entén com la distància lliure entre forjats.  
2. D'una altra, es modifiquen alguns aspectes relatius a les ordenances de parcel·les d'equipaments, on els edificis i instal·lacions destinats al culte religiós tindran la consideració d'equipaments, encara que la seua titularitat no siga pública, es dissenyaran amb les condicions pròpies del seu culte, i s'admetran elements singulars com a campanars, cúpules, torrasses, etc., que superen l'altura màxima permesa, sempre que junt amb el projecte bàsic per a l'obtenció de llicència, s'aporte un estudi d'integració paisatgística per a assegurar les condicions d'integració dels elements singulars en la parcel·la i el seu entorn, i se sotmetrà la documentació a informació pública en els termes establits en la legislació aplicable.  
Es permeten les activitats en soterrani sempre relacionades amb l'activitat principal de l'edifici. Les plantes de pisos destinats a un ús residencial tant hoteler com assistencial i sanitari tindran una altura lliure mínima de 2,60 m, encara que es consideren com a ús terciari.  
3. I finalment, s'adapten les reserves d'aparcaments en sòl urbà a les exigències de la legislació vigent, en aquest cas la LOTUP.  
L'àmbit en què s'actua será tot el municipi de la Nucia, i afecta sòl urbà i urbanitzable; i en el cas d'equipaments totes les classes de sòls.  
  
La modificació proposada es concreta en els articles següents:  
a) Es modifiquen els apartats 2, 4 i 5 de l'article 13 del capítol 2, Règim del sòl, relatiu a ús terciari.  
b) S'afigen els apartats 6 i 7 de l'article 13 del capítol 2, Règim del sòl, relatiu a ús terciari.  
c) Es modifiquen els apartats 4 i 5 de l'article 16 del capítol 2, Règim del sòl, relatiu a usos dotacionals.  
d) Desapareixen els articles 16.bis i 16.ter, i s'unifiquen en un de sol.  
e) Es modifiquen els articles 50, 51 i 52 del nucli urbà, en el que afecta exigències d'aparcaments en les zones: eixamplament nucli i Favara, ampliació sud-oest i Capitana, Porvilla i Ermita.  
E. Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenvolupament de la modificació del Pla general proposada no presenta afeccions sobre el medi ambient, per la qual cosa es considera que la modificació proposada no pareix que tindrà efecte significatiu sobre el medi ambient.  
F. Consultes  
La Junta de Govern Local de la Nucia, en data 3 de novembre de 2017, en la seua condició d'òrgan ambiental i territorial, conforme a l'article 48.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, d'acord amb la modificació efectuada per la Llei 10/2015, amb vista a substanciar el procediment en la forma regulada en l'article 51 de la dita llei, va acordar sotmetre a informació pública el document d'inici d'avaluació ambiental i territorial estratègica sobre la modificació dels articles 13, 16, 50, 51 i 52 de les normes urbanístiques del Pla general de la Nucia.  
En compliment de l'anterior es van dirigir oficis a:  
Conselleria d'Educació, Investigació, Cultura i Esport, Direcció Territorial d'Alacant (escrit de data 10.11.2017).  
Conselleria d'Habitatge, Obres Públiques i Vertebració del Territori, Direcció Territorial d'Alacant (escrit de data 10.11.2017).  
Iberdrola Distribución Eléctrica, SA, Alacant. (escrit de data 10.11.2017)  
Aqualia (escrit de data 10.11.2017)  
Fobesa ((escrit de data 10.11.2017)  
Durant el període concedit a aquest efecte (conforme a l'art. 51 de la LOTUP) no es va rebre cap escrit, suggeriment ni proposta per part d'aquests organismes i entitats interessades en la modificació de l'ordenació que du a terme el document que s'està tramitant.  
No obstant això, i per a més seguretat i garantia jurídica, el passat dia 05.01.2018 es va publicar en el DOGV núm. 8206 d'eixa data l'anunci d'informació pública de l'avaluació ambiental i territorial estratègica sobre la modificació del text dels articles 13, 16, 50, 51 i 52 de les normes urbanístiques del Pla general de la Nuciai es va atorgar a tots els interessats un termini de 45 dies hàbils perquè pogueren formular al·legacions i suggeriments a l'ordenació proposada.  
Havent transcorregut eixe termini, no s'ha rebut cap al·legació, proposta ni suggeriment sobre l'esmentada ordenació proposada.  
G. Valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es referixen els articles 48.d i 51.1 de la LOTUP.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que les modificacions proposades no presenten afeccions significatives sobre el medi ambient, sempre que es prevegen, en relació a la integració paisatgística i visual, per al cas particular dels nous equipaments les mesures d'integració paisatgístiques adequades.  
H. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
En el cas concret que ens ocupa és d'aplicació el procediment d'avaluació ambiental i territorial estratègic que establix la Llei 5/2014 d'ordenació del territori, urbanisme i paisatge de la Comunitat Valenciana (LOTUP).  
I. Justificació per a l'aplicació del procediment simplificat d'avaluació ambiental i territorial estratègica  
La modificació de planejament que es pretén afecta únicament i exclusivament determinacions de l'ordenació detallada, segons el que preveu l'article 19 LOTUP i complix la modificació proposada amb les determinacions de l'ordenació detallada previstes en l'article 35 de l'esmentada llei.  
Pel seu contingut no es considera que la modificació puga generar problemes ambientals o territorials ni efectes com els previstos en l'annex VII LOTUP.  
No afecta elements del patrimoni natural o cultural i no incomplix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
Per tant, d'acord amb els criteris de l'annex VIII de la LOTUP, es considera que no té efectes significatius sobre el medi ambient, i es pot resoldre la seua avaluació ambiental i territorial estratègica per procediment simplificat.  
J. Òrgan competent  
La lletra c) de l'article 48 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, amb la nova redacció de l'article 115 de la Llei 10/2015, 29 desembre, de mesures fiscals, de gestió administrativa i financera i d'organització de la Generalitat (DOGV 31 desembre), determina que l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els casos següents:  
  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
2. En els instruments de planejament urbanístic que, en el desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable definida en la present llei.  
3. En els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
  
Així, en aplicació del que disposa l'article 21.1.s de la Llei 7/1985, de 2 d'abril, reguladora de les bases del règim local, correspondrà aquesta competència a l'alcalde al no ser atribuïda expressament per la llei a un altre òrgan municipal.  
Sense perjudici de l'anterior, per delegació d'Alcaldia de data 1 de març de 2016, s'ha atribuït a la competència de la Junta de Govern Local, les funcions d'òrgan ambiental i territorial en els supòsits previstos en l'article 48.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana amb la redacció de la Llei 10/2015, 29 desembre, de mesures fiscals, de gestió administrativa i financera, i d'organització de la Generalitat.  
  
K. Conclusions  
Analitzada la proposta de modificació del text dels articles 13, 16, 50, 51 i 52 de les NNUU del Pla general, cal considerar que la dita actuació quedaria emmarcada en l'article 46.3 de la LOTUP per considerar que es tracta d'una modificació menor del Pla general de la Nucia.  
  
Per això, segons establix l'article 51.2.b de la LOTUP, d'acord amb els criteris de l'annex VIII de la dita llei, la proposta de modificació puntual del Pla general de La Nucia plantejada no té incidència significativa en el model territorial del dit municipi, no produïx increment significatiu en el consum de recursos; no suposa afecció sobre elements del patrimoni natural i cultural i, tenint en compte les consultes realitzades, es pot concloure que el procediment d'avaluació simplificada és bastant per a determinar que la proposta no presenta efectes significatius sobre el medi ambient.  
En aquest sentit s'ha emés un informe per la Comissió Tècnica Municipal data 16 de març de 2018 en què s'assenyala que:  
Primer. S'accepta l'informe d'incidència ambiental i paisatgística de la modificació dels articles 13, 16, 50, 51 i 52 de les normes urbanístiques del PGOU de la Nucia emés pel que conclou que «no es considera que la modificació proposada presente nous condicionants ambientals, per la qual cosa ens reiterem en les conclusions emeses en el dit informe, amb l'excepció del que s'ha referit en matèria d'integració paisatgística i que la nova redacció resol amb suficiència.»  
  
Segon. Es considera, d'acord amb l'informe citat en l'apartat anterior, només als efectes ambientals i territorials que el document de modificació dels articles 13, 16, 50, 51 i 52 de les normes urbanístiques del PGOU de la Nucia que, d'acord amb els criteris de l'annex VIII d'aquesta llei, aquest no té efectes significatius sobre el medi ambient i el territori, segons el que disposa l'article 51.2.b de la Llei 5/2014.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació en el termini màxim de quatre anys des de la seua publicació. En aquest cas, el promotor haurà d'iniciar novament l'ambiental i territorial estratègic de la modificació.  
En conseqüència i de conformitat amb el que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (LOTUP) i en virtut de la delegació d'Alcaldia de data 1 de març de 2016, per mitjà de la present resolució s'acorda:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació dels articles 13, 16, 50, 51 i 52 de les NNUU del Pla general, segons la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Segon. Continuar la tramitació de la modificació puntual d'acord amb la seua normativa específica.  
  
Tercer. Comunicar la present resolució d'informe ambiental i territorial estratègic a l'alcalde i Ple de l'Ajuntament de la Nucia, en la seua qualitat d'òrgan promotor i substantiu respectivament.  
  
Quart. Publicar el present informe en el Diari Oficial de la Generalitat Valenciana, d'acord amb el que disposa l'article 51.7 de la LOTUP.»  
  
  
La Nucia, 21 de març de 2018.- L'alcalde president: Bernabé Cano García.